open-index/open-wikipedia-markdown huggingface dataset:
יחסי גבון–שווייץ

**יחסי גבון–שווייץ** הם היחסים הדיפלומטיים הרשמיים שבין **[[גבון|הרפובליקה הגבונית]]** לבין **[[שווייץ|הקונפדרציה השווייצרית]]**.

## היסטוריה
הרפובליקה הגבונית והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי "היחסים שבין גבון לשווייץ הם יחסים טובים וידידותיים ואף על פי כן הם אינם יחסים מפותחים".

בתחילת המאה העשרים, התרחש גל הגירה קטן של אזרחים שווייצרים לגבון על מנת לעבוד בתעשיית חטיבת העצים, במסחר או בבית החולים של אלברט שווייצר בעיר לאמברנה.

שווייץ הכירה בעצמאותה של הקולוניה הצרפתית לשעבר בשנת 1960 ובהפיכתה לרפובליקה נשיאותית בשנת 1961. עד תחילת שנות השבעים של המאה העשרים שיתוף הפעולה שבין שווייץ לגבון היה חלק מההסכמים שבין שווייץ לצרפת. בשנת 1972 שווייץ וגבון ניסחו הסכם דו-צדדי בנושאי הסחר, ההגנה על השקעות ושיתוף פעולה טכנולוגי ומדעי.

על פי הלשכה השווייצרית המרכזית לסטטיסטיקה, בשנת 2015 התגוררו בגבון ארבעים ושלושה אזרחים שווייצרים.

## נציגויות דיפלומטיות
* גבון אינה מיוצגת בשווייץ, הן בדרג השגרירות והן בדרג הקונסולרי. גבון האמינה את שגרירותה שבפריז, בירת צרפת הסמוכה, על שווייץ.
* שווייץ אינה מיוצגת בגבון בדרג השגרירות. שווייץ מיוצגת בגבון בדרג הקונסולרי באמצעות קונסוליה רשמית שהיא מחזיקה בליברוויל, בירת המדינה. שווייץ האמינה את שגרירותה שבקינשאסה, בירת הרפובליקה הדמוקרטית של קונגו, על גבון.

## קישורים חיצוניים
* Bilateral relations Switzerland–Gabon, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ג'יבוטי–שווייץ

**יחסי ג'יבוטי–שווייץ** הם היחסים הדיפלומטיים הרשמיים שבין **[[ג'יבוטי|רפובליקת ג'יבוטי]]** לבין **[[שווייץ|הקונפדרציה השווייצרית]]**.

## היסטוריה
רפובליקת ג'יבוטי והקונפדרציה השווייצרית מקיימות יחסים דיפלומטיים רשמיים, אך אלו יחסים דיפלומטיים ללא שיתופי פעולה מיוחדים ועם התייחסות הדדית האחת לשנייה רק בפורומים בינלאומיים כגון האומות המאוחדות.

ג'יבוטי הממוקמת במזרח אפריקה (קרן אפריקה) הפכה לקולוניה צרפתית בשנת 1862. ב-1967 קיבלה הקולוניה אוטונומיה נרחבת וב-27 ביוני 1977 התקיימה הכרזת העצמאות של ג'יבוטי. שווייץ הכירה במדינה הצעירה באותו היום ובהמשך כוננה עמה יחסים דיפלומטיים רשמיים.

## נציגויות דיפלומטיות
* ג'יבוטי אינה מיוצגת בשווייץ בדרג השגרירות. ג'יבוטי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה
* שווייץ אינה מיוצגת בג'יבוטי בדרג השגרירות. שווייץ מיוצגת בג'יבוטי בדרג הקונסולרי באמצעות קונסוליה רשמית שהיא מחזיקה בג'יבוטי, בירת המדינה.

## קישורים חיצוניים
* Bilateral relations Switzerland–Djibouti, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
Voice over (סרט)

**Voice Over** הוא סרט משנת 2018, המהווה מחווה קולנועית של בוגרי בית הספר סם שפיגל לקולנוע ולטלוויזיה לסרט "לאט יותר" של אברהם הפנר, לציון חמישים שנה ליציאתו. Voice Over הוא הפרק השני ב"טרילוגיה הירושלמית של בוגרי סם שפיגל" שיזם רנן שור, מייסד ומנהל בית הספר, המוקדשת ליצירות המופת הקצרות של הקולנוע הישראלי בשנות השישים, הכוללת גם את "עקבות בירושלים".

## המחווה
הסרט הקצר "לאט יותר", זוכה פסטיבל ונציה 1968, הוערך בידי רבים כסרט הישראלי הקצר הטוב בכל הזמנים. חמישים שנה לאחר צאת הסרט, שישה במאים ובמאיות בוגרי בית הספר סם שפיגל, ערכו לסרט מחווה קולנועית.

Voice Over כולל רסטורציה דיגיטלית לסרט המקורי ושישה סרטים קצרים שנעשו בהשראתו.

הבכורה לסרט נערכה בפסטיבל הקולנוע ירושלים ביולי 2018. הוא הופץ בסינמטקים ברחבי הארץ בידי חברת יונייטד קינג. הסרט הוקרן בפסטיבל הסרטים בסרייבו, הפסטיבל היהודי בבוסטון, ועוד.

## הסרטים המשתתפים

## קישורים חיצוניים

* 
* מרלין וניג, ביקורת הסרט - 4.5 כוכבים באתר סלונה 3.10.18
* 

קטגוריה:סרטי 2018
קטגוריה:סרטים בעברית

קטגוריה:סרטים ישראליים משנת 2018
די לכאב

"**די לכאב**" הוא סינגל משותף של הזמרת-יוצרת הישראלית ריטה ולהקת כנסיית השכל, שיצא לאור בנובמבר 2009. השיר נכתב על ידי רן אלמליח, ללחן נחלת הכלל ועובד על ידי אלמליח, יורם חזן, דוד רז, דניאל זיילבט, עמי רייס וריטה.

במקור הוא שיר עם פרסי.

## מיקומי שיא

## רשימת השמעה

## קישורים חיצוניים

* 

* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:סינגלים בהוצאת הליקון
נקודת פטרוב

**נקודת פטרוב** או **נקודת פטרוף** (באנגלית: **Petroff Point**; בבולגרית: **Петров нос**) היא לשון יבשה סלעית בחוף המזרחי של האי ברבנט בארכיפלג פאלמר, שבאנטארקטיקה.

אורכה של לשון היבשה 1.2 קילומטרים, והיא בולטת לכיוון צפון-מזרח לתוך מפרץ היל.

לשון היבשה ממוקמת 3.85 קילומטרים צפונית-מערבית לנקודת מיטשל ו-6.8 קילומטרים דרומית-מערבית לנקודת ספלנצאני.

## היסטוריה
### גילוי ומיפוי הנקודה
לשון היבשה מופתה לראשונה על ידי סוקרים בריטיים בשנת 1980.

### מקור השם
לשון היבשה נקראת על שמו של הממציא הבולגרי - אמריקני פיטר פטרוב שסייע בפיתוח השעון הדיגיטלי הראשון.

השם התקבל רשמית ב-23 בנובמבר 2009.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* נקודת פטרוב באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת פטרוב, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
פרטוב
יחסי גמביה–שווייץ

**יחסי גמביה–שווייץ** הם היחסים הדיפלומטיים הרשמיים שבין **[[גמביה|הרפובליקה של גמביה]]** לבין **[[שווייץ|הקונפדרציה השווייצרית]]**.

## היסטוריה
הרפובליקה של גמביה והקונפדרציה השווייצרית מקיימות יחסים דיפלומטיים רשמיים.

שווייץ הכירה בעצמאותה של גמביה בשנת 1965 וכוננה עמה יחסים דיפלומטיים בשנת 1966. בין השנים 1988–1995 שווייץ הייתה אחת מהתורמות העיקריות לגמביה. ההסכם הבילטרלי שבין שתי המדינות המסדיר את התרומות פג תוקפו בשנת 1995 והוא לא חודש.

למרות ההסכמים שבין שווייץ לגמביה בנושאים שונים, היחסים הכלכליים של שתי המדינות נשארו זניחים, המסחר צנח במדינה לאחר ההפיכה הצבאית בשנת 1994. הסחר התחיל להראות סימני התאוששות לאחר עלייתו לשלטון של הנשיא אדאמה בארו בשנת 2018 לאחר זכייתו בבחירות דמוקרטיות במדינה.

## נציגויות דיפלומטיות
* שווייץ אינה מיוצגת בגמביה, הן בדרג השגרירות והן בדרג הקונסולרי.
* גמביה אינה מיוצגת בשווייץ בדרג השגרירות. גמביה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.

## קישורים חיצוניים

* Bilateral relations Switzerland–the Gambia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
הונדה קריידר

**"הונדה קריידר** (ביפנית: **ホンダ・クライダ**, באנגלית: **[[:en:Honda_Crider|Honda Crider]]**, קרויה גם: **Běntián Língpài**) היא מכונית משפחתית קומפקטית מתוצרת יצרנית הרכב הסינית **Guangqi Honda**  (שם רשמי: **Guangqi Honda Automobile Co., Ltd**) בבעלות יצרנית הרכב הסינית **[[קבוצת GAC]]** בשותפות עם יצרנית הרכב היפנית **[[הונדה]]** אשר מיוצרת בסין משנת 2013

דגם "הונדה קריידר" מיועד למלא את הפער בין הונדה סיוויק להונדה אקורד

דגם ה-"הונדה קריידר" נמכר אך ורק בסין, אם כי הוא עשוי להיות מיוצר לשווקים אחרים.

## דורות "הונדה קריידר"

* דור ראשון - יוצר בין השנים 2013–2018, בשנת 2016 עבר הדגם מתיחת פנים.
* דור שני - מיוצר משנת 2018

## "הונדה קריידר"
* 4 דלתות - סדאן.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית
* קיבולת מכל דלק - 47 ליטר (דור ראשון)
* קיבולת מכל דלק - 40 ליטר (דור שני)
* הדור הראשון של "הונדה קריידר" כולל מתלה קדמי עצמאי של מקפרסון ומתלה אחורי מסוג סרן קרן פיתול "Twist-beam rear suspension" . כל הדגמים כוללים בלמי דיסק ארבע-גלגלים והגה כוח חשמלי.
* תאוצה בין 0 - 100 קמ"ש היא 10.1 שניות (דור ראשון)
* תאוצה בין 0 - 100 קמ"ש היא 10.7 שניות (דור שני)

## תמונות

קובץ:2013 GAC-Honda Crider.jpg | "הונדה קריידר", שנת 2013, דור ראשון
קובץ: Honda Crider facelift China 2016-04-13.jpg| "הונדה קריידר", שנת 2016, דור ראשון
קובץ: Honda Crider China 2015-04-10.jpg| "הונדה קריידר", דור ראשון
קובץ:Honda Crider II 001.jpg | "הונדה קריידר", דור שני
קובץ: Honda Crider II 002.jpg| "הונדה קריידר", דור שני
קובץ: Honda Crider II 003.jpg| "הונדה קריידר", דור שני
קובץ:Honda Crider II 0003 China 2019-03-25.jpg | "הונדה קריידר", שנת 2019


## ראו גם
* הונדה

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קריידר
קטגוריה:דגמי מכוניות שהושקו ב-2013
קטגוריה:כלי רכב המיוצרים בסין
The Essential Mariah Carey

**The Essential Mariah Carey** (בעברית: **מריה קארי החיונית**) הוא אלבום האוסף השלישי של הזמרת-יוצרת האמריקאית מריה קארי, אשר יצא לאור ב-17 ביוני 2011, על ידי חברת התקליטים סוני לגסי. האלבום למעשה מהווה חידוש לאלבום אוסף הלהיטים שלה משנת 2001, Greatest Hits.

עם יציאתו נכנס האלבום אל המקום ה-86 במצעד האלבומים של אוסטרליה.

## הוצאה
במאי 2012 הוא הופץ מחדש בארצות הברית כחלק מסדרת הוצאות של סוני כאשר חלק מהישרים בגרסה הרגילה הוחלפו בשירים אחרים וחלק מהשירים הוחלפו בגרסאות רמיקס של עצמם אך הוא כלל גם את האלבום המקורי שיצא לאור ב-2001.

בבריטניה ואירלנד הוא הופץ בצורה שונה כאשר עטיפת האלבום במדינות אלו הייתה דומה לזו של אלבום אוסף הלהיטים הקודם שלה כדי לרמז על ההמשכיות שלו לאלבום זה. בדומה לאלבום האוסף מ-2001 גם אלבום זה מכיל שירים של הזמרת מתחילת הקריירה שלה ועד שנת 2000. גם התמונות שצולמו לגרסה הפיזית של האלבום היו דומות לתמונות שצולמו לאלבום האוסף המקורי מ-2001.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של מריה קארי
קטגוריה:אלבומי אוסף באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריק וייק
קול זיכרון חוזר

"**קול זיכרון חוזר**" הוא סינגל מתוך האלבום "עילי בוטנר" בהשתתפות עילי בוטנר והזמרת-יוצרת הישראלית ריטה, שיצא לאור במאי 2010. השיר נכתב על ידי ריטה ועילי בוטנר, הולחן על ידי עילי בוטנר ועובד על ידי אריאל קשת.

מאוחר יותר נכלל השיר באלבום האוסף של ריטה.

## מיקומי שיא

## רשימת השמעה

## ביקורות

השיר זכה לביקורת חיובית מצד יוסי חרסונסקי: "לא ממש סיפור קונקרטי אלא סיעור תחושות אהבה. מבחינה זו, ידע בוטנר נפש ריטה. התאים לה לחן כמו כפפה לידה. העיבוד לגיטרה אקוסטית מוסיף לאינטימיות של השיר. האקורדיון בנגינת סלעית להב – וצליל הקסטיינטות הם מסוג הטאץ' השנסוני שמחניף".

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי ריטה
קטגוריה:שירים שהולחנו על ידי עילי בוטנר
קטגוריה:שירים על געגוע
קטגוריה:שירים שנכתבו על ידי עילי בוטנר
נקודת ספלנצאני

**נקודת ספלנצאני** (באנגלית: **Spallanzani Point**) היא לשון יבשה המהווה את הצד הצפוני של הכניסה למפרץ היל ואת הקצה המזרחי של האי ברבנט, בארכיפלג פאלמר שבאנטארקטיקה.

## היסטוריה
### גילוי לשון היבשה ומיפוייה
לשון היבשה התגלתה על ידי המשלחת האנטארקטית הבלגית ב-25 בינואר 1898 (שחקרה את האזור בין השנים 1897–1899), בפיקודו של אדריאן דה ז'רלאש.

לשון היבשה צולמה מן האוויר על ידי האנטיג אירוסרוויירס בע"מ בין השנים 1956 –1957, ומופתה בהתבסס על תצלום אלה בשנת 1959.

### מקור השם
שמה של לשון היבשה ניתן לה על ידי הוועדה המייעצת לשמות אנטארקטיים של בריטניה.

לשון היבשה נקראת על שמו של לאדזרו ספלנצאני, פיזיולוג איטלקי שהבין לראשונה את תהליך העיכול בשנת 1780.

השם ניתן, בדומה לאתרים רבים אחרים באזור, על שמו של אחד מהחלוצים בתחום הרפואה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* נקודת ספלנצאני באתר הסקר הגאולוגי של ארצות הברית
* נקודת ספלנצאני באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת ספלנצאני, תוך סימון אתרים נוספים באזור באתר copernix

## הערות שוליים

ספלנצאני
יחסי אוסטרליה – קוריאה הדרומית

**יחסי אוסטרליה–דרום קוריאה** הם היחסים הדיפלומטיים בין **[[אוסטרליה|הקהילייה של אוסטרליה]]** לבין **[[קוריאה הדרומית|הרפובליקה של קוריאה]]**. שתי המדינות כוננו יחסים דיפלומטיים רשמיים במאי 1963.

אוסטרליה וקוריאה הדרומית מנהלות קשרי מסחר הדוקים ולבביים. קוריאה הדרומית מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. קוריאה הדרומית מיוצגת באוסטרליה גם בדרג הקונסולרי באמצעות קונסוליה רשמית שהיא מחזיקה בעיר סידני. אוסטרליה מיוצגת בקוריאה הדרומית בדרג השגרירות באמצעות שגרירות רשמית שהיא מחזיקה בסיאול, בירת קוריאה הדרומית.

על פי סקר השירות העולמי של ה-BBC לשנת 2017, 61% מהאוסטרלים רואים את השפעתה של דרום קוריאה באופן חיובי, ועם 24% מביטים באופן שלילי, מה שהופך את אוסטרליה לאומה הפרו-דרום קוריאנית ביותר בעולם.

## היחסים בין 1884 ל-1950
בין השנים 1884–1950 היחסים הדיפלומטיים בין שתי המדינות היו קטנים ודלים.

## מלחמת קוריאה
בשנת 1950, עם פרוץ מלחמת קוריאה, אוסטרליה שלחה סיוע צבאי נרחב בהיקף של כ-17,000 חיילי סיוע לקוריאה הדרומית. בשנת 1953, הכוחות האוסטרלים הוצאו מקוריאה הדרומית במסגרת הסכם הפסקת אש.
## לאחר מלחמת קוריאה
[שמאל|ממוזער|400x400 פיקסלים| הערך החודשי של יצוא הסחורה האוסטרלית לדרום קוריאה (מיליון [דולר אוסטרלי|דולר) מאז 1988]]
[שמאל|ממוזער|400x400 פיקסלים| הערך החודשי של יצוא הסחורה הדרום קוריאנית לאוסטרליה (מיליון [דולר אוסטרלי) מאז 1988]]
לאחר המלחמה, היחסים בין שתי המדינות גדלו והתחזקו. כיום, שתי המדינות נהנות ממערכת יחסים חמה ולבבית. אוסטרליה וקוריאה הדרומית חברות מלאות בארגון ארגון לשיתוף פעולה כלכלי באסיה הפסיפיק. בשנת 2000 נשיא קוריאה הדרומית לשעבר, קים דה-ג'ונג ערך ביקור רשמי בבירת אוסטרליה, קנברה. בשנת 2009, ראש ממשלת אוסטרליה לשעבר, קווין ראד ונשיא קוריאה הדרומי לשעבר, לי מיונג-באק ערכו ביקור ידידותי בקנברה. במהלך הביקור נחתם חוזה ביטחוני בין שתי המדינות, והם דנו בשיתוף פעולה עתידי ובחתימת הסכם סחר חופשי בין המדינות.

## קוריאנים באוסטרליה
הקהילה הקוריאנית באוסטרליה, היא קהילת הקוריאנים השישית בגודלה בעולם, מחוץ לקוריאה הדרומית. על פי הלשכה האוסטרלית המרכזית לסטטיסטיקה, בשנת 2017 הקהילה הקוריאנית באוסטרליה מנתה 150,873 נפש. אוכלוסיית הקוריאנים באוסטרליה היא אוכלוסייה צעירה, אשר רובה לומדת באוניברסיטאות השונות ברחבי אוסטרליה. מרבית האוכלוסייה הקוריאנית מתרכזת בערים סידני ומלבורן.

## ראו גם
* יחסי החוץ של אוסטרליה

## קישורים חיצוניים

* שגרירות הרפובליקה של קוריאה לחבר העמים של אוסטרליה
* משרד החוץ של קוריאה הדרומית
* משרד החוץ של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
Around the World

**Around the World** (בעברית: **מסביב לעולם**) הוא אלבום הווידאו החמישי של הזמרת-יוצרת האמריקאית מריה קארי. אלבום הווידאו מציג את קארי מטיילת מסביב לעולם ומופיעה במקומות שונים ברחבי העולם במהלך סיבוב ההופעות שלה "Butterfly World Tour" כמו בהוואי, יפן ואוסטרליה. אלבום הווידאו הופץ ב-24 באפריל 1999, על ידי קולומביה רקורדס.

בדומה לספיישל הטלוויזיוני שיצא בסוף 1998, על ידי רשת השידור UPN, אלבום הווידאו השתמש בקטעים ערוכים של חלק ההופעות בהם נראים רק כחצי מזמן ההופעה מקורי (בדרך כלל בית שני ופזמון), אולם חלק מההופעות כן נמצאים באלבום הווידאו באורכם המלא.

## רקע והצלחה
אלבום הווידאו כולל הופעות ללהיטים גדולים של קארי, כדוגמת: "Emotions", "" ו-"My All". כל ביצוע לשיר כולל ביצוע במקום אחר בעולם ובהופעה של השיר "Hero" נראית קארי, כשהיא מבצעת את השיר בשלושה מקומות שונים.

בנוסף להופעות, אלבום הווידאו מראה גם קטעי מאחורי הקלעים כאשר ביניהם נראית קארי שהיא מטיילת במקומות כמו יפן, הוואי ואוסטרליה, הולכת למסיבת השמעה של אלבום אוסף הלהיטים שלה , ומנהלת שיחות עם המנהל שלה לשעבר. בנוסף, ישנה מהדורה מורחבת של אלבום הווידאו הכוללת בתוכה מספר קליפים של קארי. גרסת כיסוי לשיר "Hopelessly Devoted to You" עם המבצעת המקורית שלו אוליביה ניוטון-ג'ון נמצאת גם היא באלבום.

אלבום הווידאו זכה להצלחה מסחרית כאשר הגיע בארצות הברית למקום ה-3 במצעד אלבומי הווידאו וה-DVD ומכר שם 100 אלף עותקים מה שזיכה באותו במעמד פלטינה.

## נתוני מכירות

## קישורים חיצוניים

## הערות שוליים

קטגוריה:אלבומי וידאו של מריה קארי
קטגוריה:אלבומי וידאו באנגלית
קטגוריה:אלבומי חברת קולומביה רקורדס
יום הדודים הגאים

**יום הדודים הגאים** או **יום הדודים ההומוסקסואלים** הוא מועד בינלאומי המצוין כל שנה ביום ראשון השני בחודש אוגוסט. מועד זה נחגג לראשונה בארצות הברית בקנה מידה רחב ביום ראשון 14 באוגוסט 2016.

אנשים חוגגים את מועד זה על ידי פרסום תמונות של אנשים גאים עם אחיינים ואחייניות באמצעות ההאשטאג ,  או .

היום מדגיש את הגיוון  של הדודים הגאים המטפלים באחיינים, אחייניות וקרובי משפחה אחרים, את ההגדרה מה המשמעות של להיות 'משפחה', ואת ההשלמה ההולכת וגוברת עם תפקידם בחברה של ימינו.

יום הדודים הגאים התחיל כקמפיין האשטאג של המדיה החברתית  באוגוסט 2016. הרעיון הגיע ממשתמש פייסבוק מפלורידה, סי. ג'יי. הטיר.

היום נתמך על ידי מפורסמים כמו אנדרסון קופר וסיימון דאן , ומגזינים להט"בים כמו Attitude ואדבוקט.

## הערות שוליים

קטגוריה:אירועים בחודש אוגוסט
קטגוריה:להט"ב: אירועים
יחסי אנגולה–שווייץ

**יחסי אנגולה–שווייץ** הם היחסים הדיפלומטיים הרשמיים שבין **[[אנגולה|רפובליקת אנגולה]]** לבין **[[שווייץ|הקונפדרציה השווייצרית]]**.

## היסטוריה
רפובליקת אנגולה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, היחסים בין שתי המדינות הם יחסים ידידותיים אף על פי שהם אינם אינטנסיביים.

מגלי ארצות ומיסיונרים שווייצרים החלו להתעניין באנגולה, שהייתה קולוניה פורטוגלית באותה העת, באמצע המאה התשע עשרה. היחסים הכלכליים שבין שווייץ לאנגולה כוננו לראשונה באופן לא רשמי במהלך שנות החמישים של המאה העשרים, כאשר חברות שווייצריות החלו לפעול בתעשייה ובשיפור התשתיות שבאנגולה. המעורבות השווייצרית באנגולה נותרה לא גדולה עקב סכסוכים פנימיים.

קונסוליה שווייצרית פעלה בלואנדה החל מ-1962 עד 1975, כשאנגולה קיבלה את עצמאותה מפורטוגל. שווייץ הכירה באנגולה בשם "הרפובליקה העממית של אנגולה" ב-18 בפברואר 1976. שגרירות בראשות הממונה על היחסים נפתחה בלואנדה ב-1977.

הקונפליקטים האזוריים ומלחמת האזרחים האנגולית בין 1975 לבין 2002 הובילה את שווייץ לסגור את שגרירותה במדינה ולהחליף אותה במשרד עזרה הומניטרית ב-1996. לאחר הפסקה של שלוש עשרה שנים, השגרירות השווייצרית בלואנדה נפתחה מחדש ביוני 2009. בין 1996 לבין 2007 היה משרד עזרה הומניטרית במדינה על מנת לעזור לאנשים שנפגעו מהקונפליקט הפנימי המזוין במדינה.

היחסים שבין שתי המדינות התקררו לאחר ששווייץ הקפיאה נכסים מאנגולה. ב-ינואר 2005 הם התחממו מחדש לאחר שנחתם הסכם בנושא קרנות הקיימות באנגולה ובשווייץ. בנוסף, תוכנית עזרה הומניטרית של שווייץ החלה לצאת לפועל באנגולה. שיתוף הפעולה שבין שתי המדינות עלה מדרגה לאחר חתימת הסכם נוסף בנושא ב-17 בדצמבר 2012.

## נציגויות דיפלומטיות
* אנגולה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת באנגולה בדרג השגרירות באמצעות שגרירות רשמית שהיא מחזיקה בלואנדה, בירת המדינה.

## שווייצרים באנגולה
על פי הלשכה המרכזית השווייצרית לסטטיסטיקה, בסוף שנת 2015 התגוררו באנגולה מאה שלושים ושמונה אזרחים שווייצרים כאשר מחציתם היו תושבי הבירה לואנדה. מלבדם נמצאים באנגולה גם עשרים אנשי עסקים שווייצרים שזהו מקום מושבם הלא רשמי.

## קישורים חיצוניים

* Bilateral relations Switzerland–Angola, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אתיופיה–שווייץ

**יחסי אתיופיה–שווייץ** הם היחסים הדיפלומטיים הרשמיים שבין **[[אתיופיה|הרפובליקה הפדרלית הדמוקרטית של אתיופיה]]** לבין **[[שווייץ|הקונפדרציה השווייצרית]]**.

## היסטוריה
הרפובליקה הפדרלית הדמוקרטית של אתיופיה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, "היחסים שבין הרפובליקה הפדרלית הדמוקרטית של אתיופיה לבין הקונפדרציה השווייצרית הם יחסים מצוינים המונעים על ידי מגוון הסכמים בילטרליים". המשרד מציין כי אתיופיה היא מדינה מועדפת לשיתופי פעולה בקרן אפריקה.

מיסיונרים שווייצרים החלו לפעול באתיופיה החל מהמאה התשע עשרה. אלפרד אילג, מהנדס משווייץ, היה יועץ לשליט האתיופי מנליק השני החל משנת 1878. לאילג הייתה השפעה רבה על מדיניות החוץ של המדינה. הוא היה הכוח המניע, יחד עם ממשלת צרפת, מאחורי בניית הרכבת מאדיס אבבה לג'יבוטי שתרמה רבות לפיתוח בירת אתיופיה.

שווייץ ואתיופיה חתמו על הסכם סחר וידידות בשנת 1933. שתי המדינות חזקו את יחסיהן לאחר המלחמה האיטלקית-אתיופית השנייה ומלחמת העולם השנייה. שווייץ פתחה נציגות דיפלומטית באדיס אבבה ב-1955 וזו הפכה לשגרירות ב-1962.

שווייץ תמכה באתיופיה במהלך הרעב שהיה בה בשנות השבעים של המאה העשרים ושנות השמונים של המאה העשרים.

בשנת 2014 נחתם בין שתי המדינות מזכר הבנות על מנת להגביר את הדיאלוג הבילטרלי הקיים ביניהן, שמתקיים מדי שנה. שווייץ פיתחה תוכנית שיתוף פעולה לקרן אפריקה בין השנים 2018–2021 ואתיופיה היא המדינה שזוכה להכי הרבה משאבים ממנה. התוכנית השווייצרית זכתה לתמיכה מצד הרשויות האתיופיות.

על פי הלשכה השווייצרית המרכזית לסטטיסטיקה, בסוף שנת 2017 התגוררו באתיופיה מאה שמונים ואחד אזרחים שווייצרים.

## נציגויות דיפלומטיות
* אתיופיה אינה מיוצגת בשווייץ בדרג השגרירות. אתיופיה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה, ובציריך.
* שווייץ מיוצגת באתיופיה בדרג השגרירות באמצעות שגרירות רשמית שהיא מחזיקה באדיס אבבה, בירת המדינה.

## קישורים חיצוניים
* Bilateral relations Switzerland–Ethiopia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
שטח B

ממוזער|מפת יהודה ושומרון, בה מודגשים שטחי A ו-B
**שטח B** הוא מונח שנטבע בהסכם אוסלו ב' ומתייחס לשטחים שהסמכויות השלטוניות בהם מתחלקות בין הרשות הפלסטינית ובין מדינת ישראל – התחומים האזרחיים נמצאים תחת סמכות הרשות הפלסטינית, בעוד שהתחומים הצבאיים והביטחוניים נמצאים תחת סמכות ישראלית. בשטחים אלה שוכנים 440 יישובים כפריים, שכולם פלסטיניים, וכן שמורות טבע. האזור תופס כ-22% משטח יהודה ושומרון.

בתוך שטח B כיום ישנו שטח המכונה "השמורה ההסכמית", שבהסכם ואי הועבר משטח C לשטח B אך אמור להיות על פי ההסכמים במעמד שמורת טבע או שטחים ירוקים בפיקוח.

## רקע
ב-28 בספטמבר 1995 נחתם בוושינגטון הסכם אוסלו ב' בין ישראל ל. בהסכם חולקו יהודה והשומרון וחבל עזה לשלושה חלקים: שטחי A, שטחי B ושטחי C. הסכם זה נועד לשמש כהסדר ביניים למשך חמש שנים עד שיוחלף בהסדר קבע, אולם נכון לשנת 2024 הסדר הקבע לא גובש. עד יישום הסכם ואי שטח B כלל 23%–25% משטחי יהודה והשומרון. במסגרת הסכם זה הועברו לשטח B בשלבים 13% משטחי יהודה ושומרון שהיו שטחי C, אך נגרעו ממנו שטחים אחרים שהפכו לשטח A, ומאז הוא כולל כ-22% מיהודה ושומרון.
טקסט=בית ספר שנבנה על ידי פלסטינים באופן בלתי חוקי בשמורה ההסכמית|ממוזער|286x286 פיקסלים|בית ספר שנבנה על ידי פלסטינים (באופן בלתי חוקי בניגוד לייעוד השטחים) בשמורה ההסכמית
באוקטובר 2020 "הקול היהודי" טען כי צה"ל מציב שלטים המזהירים ישראלים מפני "כניסה לשטחי A" גם במספר נקודות כניסה לשטח B, על מנת למנוע כניסת ישראלים למקומות בעלי סיכון.

החל משנת 2024 דווח על הקמתם של מספר מאחזים בשטח B. בחלק מהמקרים, מתגוררים המתנחלים במבנים שפלסטינים נטשו בראשית מלחמת חרבות ברזל, בעקבות התנכלויות. במקרים אחרים, המתנחלים הקימו מבנים ארעיים חדשים. מתנחלים גירשו פלסטינים משטח B בחסות הצבא.

## ראו גם
* שטח A
* שטח C

## קישורים חיצוניים

* 

## הערות שוליים

קטגוריה:הרשות הפלסטינית
קטגוריה:יהודה ושומרון
קטגוריה:תהליך השלום הישראלי-פלסטיני
קטגוריה:הסכמי אוסלו
Brilliant.org

**Brilliant.org** (בתרגום חופשי לעברית: **מבריק**) הוא אתר אינטרנט לימודי של ארגון Brilliant למטרות רווח וקהילה נלווית המציגה בעיות וקורסים במתמטיקה, פיזיקה, מימון כמותי ומדעי המחשב. כיום האתר מתחיל להתפרש על פני תחומים נוספים כגון: אדריכלות והיסטוריה. האתר פועל במודל פרימיום.

## היסטוריה
Brilliant הוקמה בשנת 2012. בפסטיבל ההשקה במרץ 2013 הציגה המנכ"לית והמייסדת סו חים את הרעיון של הארגון וקפיטליסט הסיכון צ'אמאת פליחפטיה החל להתעניין בתחום. בחודש מאי 2013 הציגה חים את החזון של הארגון בכנס של TED.

באוגוסט 2013 דיווח TechCrunch כי Brilliant.org גייסה כסף מקרנות הון סיכון של צ'אמאת פליחפטיה, Kapur Capital ועוד. באתר היו מעל 100,000 משתמשים. נכון ליולי 2017 באתר יש מעל 4 מיליון משתמשים רשומים, אם כי מספר המשתמשים המשלמים אינו ידוע.

## קישורים חיצוניים
* 

קטגוריה:אתרי אינטרנט שהושקו ב-2006
יחסי גאנה–שווייץ

**יחסי גאנה–שווייץ** הם היחסים הדיפלומטיים הרשמיים שבין **[[גאנה|רפובליקת גאנה]]** לבין **[[שווייץ|הקונפדרציה השווייצרית]]**.

## היסטוריה
רפובליקת גאנה והקונפדרציה השווייצרית מקיימות יחסים דיפלומטיים. על פי משרד החוץ השווייצרי "היחסים הדיפלומטיים הרשמיים שבין רפובליקת גאנה לקונפדרציה השווייצרית הם יחסים דיפלומטיים ידידותיים וארוכי טווח".

שווייץ הכירה בעצמאותה של הרפובליקה של גאנה ב-6 במרץ 1957, אותו היום בו הוכרזה העצמאות. שתי המדינות כוננו יחסים דיפלומטיים לאחר שלוש שנים של מגעים דיפלומטיים בלתי רשמיים, ב-1960.

ההשפעה השווייצרית בגאנה היא עתיקה יותר, החל משנת 1828 מיסיונרים שווייצרים מבזל התיישבו בגאנה שנקראה אז "חוף הזהב". המיסיונרים מבזל השפיעו רבות על הכנסייה של גאנה, על בתי הספר בה ועל בתי החולים בה. המיסיונרים היו גם אחראיים להבאת הקקאו לגאנה ובשנת 2018 היו 47 אחוזים מהקקאו המשמש לייצור שוקולד תוצרת גאנה.

בשנת 2017, נשיא גאנה ננה אקופו-אדו נפגש עם נשיאת שווייץ שביקרה באקרה במסגרת ביקור רשמי, דוריס לויטהרד. מוקדם יותר באותה השנה, נשיא גאנה והיועץ הפדרלי של שווייץ נפגשו במהלך פורום בינלאומי. שווייץ וגאנה חתמו על מספר הסכמים בילטרליים: ב-1991 חתמו על הסכם הגנה וקידום השקעות הדדיות, ביולי 2008 חתמו על אמנה למניעת כפל מס ובאוגוסט 2010 חתמו על הסכם בנושא נתיבים אוויריים. בשנת 2015 חתמו שתי המדינות על מזכר הבנות.

השגרירות השווייצרית בגאנה אחראית על מספר גדול של פרויקטים במדינה בעיקר בתחומי התרבות.

## נציגויות דיפלומטיות
* גאנה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת בגאנה בדרג השגרירות באמצעות שגרירות רשמית שהיא מחזיקה באקרה, בירת המדינה.

## שווייצרים בגאנה
על פי הלשכה השווייצרית המרכזית לסטטיסטיקה, בסוף שנת 2018 התגוררו בגאנה שלוש מאות חמישים וחמישה אזרחים שווייצרים.

## קישורים חיצוניים
* Bilateral relations Switzerland–Ghana, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אריק הניג

**אריק הניג** (1 באפריל 1947 – 20 באוקטובר 2019) היה מפיק טלוויזיה ואיש תקשורת ישראלי. הניג היה נציג ליגת ה-NBA בישראל, ונחשב למי שהחדיר את הכדורסל האמריקני לתרבות הישראלית. הניג היה בעל טור קבוע באתר ynet ובמעריב וכתב טורים שעסקו בעיקר בספורט. בנוסף, חלק טור קבוע עם גלעד שליט בעיתון "ידיעות אחרונות", וכתב טורים באתר Mako בתחום התרבות.

## קריירה
ב־1987 מונה להיות יועץ בינלאומי של נציב ה־NBA דייוויד סטרן, לאחר שראיין אותו ובין השניים נוצרו קשרי חברות קרובים.

ב־1990 העניק לו שטרן זיכיון בלעדי בישראל לשידורי ה־NBA, לאחר שהניג מתח ביקורת על הדרך בה משודרים השידורים בארץ. בשנת 2017 אמר אדם סילבר הקומשינר של ליגת ה-NBA: "ללא אריק הניג, לא היה NBA בישראל".

הניג יצר סרטים דוקומנטריים, ובהם "הגביע הקדוש" שתיעד את מסעה של קבוצת הכדורסל מכבי תל אביב למשחק הפיינל פור בעונת 1999/2000 בפיב"א יורוליג בסלוניקי ו"החבר'ה הגדולים" שעסק בליגת ה-NBA. הוא הפיק וביים את הסרט "רבין-פרס: הכל אישי" אודות מערכת היחסים הסבוכה בין יצחק רבין לשמעון פרס ששודר ב-2007 בערוץ 2.

הניג הפיק יחד עם אבי ניר את התוכנית "מונית הכסף" בהנחיית עידו רוזנבלום ששודרה בקשת 12. הניג רכש את הזכויות לתוכנית לאחר שנתקל בה בצפייה בערוץ דיסקברי.
ב-2003 הפיק לערוץ 10 תוכנית בידור בכיכובה של שרה'לה שרון. הוא הפיק באמצעות חברת הפקות שלו (אריק הניג הפקות) את הסדרה הקומית שחקן זר שעלתה לשידור ב-15 ביוני 2015, בשידורי קשת בערוץ 2.

הניג כתב את הספר הביוגרפי, "פואד – כנגד כל הסיכויים", אודות חייו של בנימין בן אליעזר, שיצא לאור בשנת 2005 בהוצאת ידיעות ספרים.

## חייו האישיים ומותו
ב־1984 התגורר בשיקגו עם חברתו הילרי. הניג היה נשוי למיה בלנקה, להם ילדה אחת.

הניג נפטר באוקטובר 2019, שבוע לאחר שלקה באירוע לבבי, בבית החולים איכילוב בתל אביב בו שהה לפני כן תקופה ארוכה בשל מחלה קשה. הוא הובא למנוחת בבית העלמין בחולון.

## קישורים חיצוניים
* 
* 

## הערות שוליים

קטגוריה:עיתונאים ישראלים
קטגוריה:ביוגרפים ישראלים
קטגוריה:מפיקי טלוויזיה ישראלים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1947
קטגוריה:ישראלים שנפטרו ב-2019
MTV Unplugged (מיני-אלבום של מריה קארי)

**MTV Unplugged** הוא מיני-אלבום ואלבום הופעה של הזמרת-יוצרת האמריקאית מריה קארי, אשר יצא לאור ב-2 ביוני 1992, על ידי חברת התקליטים קולומביה רקורדס. מתוך האלבום יצא הסינגל "I'll Be There", אשר הצליח לכבוש את פסגת מצעד הבילבורד הוט 100.

עם יציאתו נכנס האלבום אל המקום השלישי במצעד הבילבורד 200.

## רקע והוצאה
בעקבות ההצלחה של שני אלבומיה הראשונים, הרצון לקדם את אלבומה השני והביקורת שנמתחה על כך שלא יצאה לסיבובי הופעות בינלאומיים וכמעט ולא הופיעה בהופעות חיות אחרות סוני ארגנה מופע לייב בניו יורק ב-16 במרץ 1992. שם המופע היה MTV Unplugged, וזאת מכיוון שהיה בחסות MTV.

המופע כולו הוקלט והופץ כמיני-אלבום בגרסת אודיו אשר נלווית לו גם גרסה נוספת; גרסת די וי די שמראה צילום של ההופעה. באותה התקופה אנשים התקשו להאמין שלקארי יש יכולות ווקאליות כל כך גדולות והם האמינו כי מדובר בעריכת אולפן ומטרת המופע הייתה להפריך שמועות אלו.

### וידאו
לאחר ההצלחה הרבה של המיני-אלבום והסינגל הראשון מתוכו "I'll Be There", סוני מיוזיק החליטו להוציא את המיני-אלבום בפורמט VHS, בשם חדש, *MTV Unplugged +3*. באלבום המחודש נכללו שלושת הקליפים: "Can't Let Go", "" ו-"Emotions". ההוצאה המחודשת זכתה להצלחה רבה בארצות הברית, תוך שהצליחה לכבוש את פסגת מצעד אלבומי הווידאו של בילבורד. האלבום זכה למעמד אלבום פלטינה, על מכירות של למעלה מ-100,000 עותקים במדינה.

כלפי אלבום הווידאו הופנו ביקורות חיוביות, הן מטעם AllMusic, והן מטעם הניו יורק טיימס.

## ביקורת והצלחה
עם יציאתו של ה-EP הוא זכה לביקורות חיוביות ממבקרי המוזיקה שהחמיאו ליכולות הווקאליות של קארי. האלבום זכה להצלחה מסחרית רבה בעולם. בארצות הברית הוא הגיע למעמד פלטינה מרובעת עם מכירות של 2.8 מיליון עותקים. גם במדינות אחרות בעולם האלבום זכה להצלחה רבה, כך למשל בהולנד, אוסטרליה וניו זילנד האלבום הגיע למעמד פלטינה כפולה ובקנדה הגיע למעמד פלטינה. בצרפת הגיע למעמד זהב כפול ובבריטניה ושווייץ הגיע למעמד זהב.

בסך הכל, מכירותיו של האלבום מסתכמות ב-6.5 מיליון עותקים.

## סינגלים
מתוך האלבום יצאו שני סינגלים. הסינגל הראשון היה השיר "I'll Be There", קאבר לשירם של חמישיית הג'קסונים. השיר זכה להצלחה רבה בעולם והגיע למקום הראשון בארצות הברית מה שהפך אותו לשיר השישי של קארי באותה התקופה לעשות זאת ולבין השירים הבודדים ששני אמנים הצליחו להביא למקום הראשון במדינה. בנוסף השיר גם הגיע למקום הראשון בקנדה, הולנד וניו זילנד ולחמישייה הפותחת באירלנד ובריטניה.

הסינגל השני מהאלבום היה השיר "If It's Over", שיר מקורי שנכתב על ידה ועל ידי קרול קינג אך הוא לא זכה לאותה הצלחה לה זכה הסינגל הקודם.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומים מ-1992
קטגוריה:אלבומי מריה קארי
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:MTV Unplugged
קטגוריה:אלבומים שהגיעו למקום הראשון בניו זילנד
קטגוריה:מיני-אלבומי חברת קולומביה רקורדס
מים צלולים

"**מים צלולים**" הוא סינגל של הזמרת-יוצרת הישראלית ריטה, שיצא לאור ב-8 בפברואר 2013. השיר נכתב על ידי ריטה, הולחן על ידי עינן פרל ועובד על ידי בן ארצי וגלעד שמואלי.

בשנת 2015 נכלל השיר באלבום "ריטהאוסף".

## מיקומי שיא

## רשימת השמעה

## ביקורות

השיר זכה לביקורת חיובית מצד יוסי חרסונסקי: "ריטה מביעה שמחה בטון נוגה מאופק, לא רצה לפני השיר, מנסה להיות בתוכו. הקצב הרקיד, הלחן המעוגל, המבע המתכוון, ליווי שירת הרבים – כולם מרכיבים שיר מחניף שנשמע כמו איזו תפילה של אמונה גדולה, שכבר דוהר על מסלול אמצע הדרך המחניף של ריטה. יש תחושה של ריטה יותר בתוך עצמה גרה".

## קישורים חיצוניים

* 
* 
* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים שנכתבו על ידי ריטה
קטגוריה:שירים בעברית
קטגוריה:סינגלים בהוצאת הליקון
סאדו אייאטו

**סאדו אייאטו** (בצרפתית: **Sadou Hayatou**; 15 בפברואר 1942 – 1 באוגוסט 2019) היה פוליטיקאי קמרוני שהיה ראש ממשלת קמרון  הרביעי, בין ה-26 באפריל 1991 ל-9 באפריל 1992.

## ביוגרפיה
אייאטו נולד ב-15 בפברואר 1942 בגארואה.

אייאטו מילא מספר תפקידים בממשלת קמרון . בשל ניסיונו הכלכלי, הפך אייאטו לשר החקלאות של קמרון והיה בתפקיד מ-22 באוגוסט 1983 עד ל-24 באוגוסט 1985. מאוחר יותר, היה שר האוצר מ-4 בדצמבר 1987 עד ל-7 בדצמבר 1990. אחריה הגיעה עמדת המזכ"ל עד שמונה לראש ממשלת קמרון  ב-26 באפריל 1991. כהונתו הוגבלה לפחות משנה, עד ל-9 באפריל 1992. הוא החליף את לוס איינג  באופן זמני.

לאחר התמודדותו כראש הממשלה, הפך אייאטו למנהל הלאומי של בנק מדינות מרכז אפריקה  (BEAC), ועזב את תפקידו ב-1 בינואר 2008. למרות גיל הפרישה הרשמי בבנק שהוא 60, אייאטו נשאר בתפקידו למשך חמש שנים נוספות באישורו של נגיד הבנק ז'אן-פליקס ממלאפוט .

אייאטו נפטר בז'נבה שבשווייץ ב-1 באוגוסט 2019.

## קישורים חיצוניים

* 


## הערות שוליים

קטגוריה:ראשי ממשלת קמרון
קטגוריה:ילידי 1942
קטגוריה:נפטרים ב-2019
מתי בפעם האחרונה

"**מתי בפעם האחרונה**" הוא סינגל של הזמרת-יוצרת הישראלית ריטה, שיצא לאור ב-1 ביוני 2014. השיר נכתב על ידי נעם חורב, הולחן על ידי סגיב כהן ועובד על ידי תומר בירן.

## רקע
בצאת הסינגל סיפרה ריטה איך השיר נוצר: "המרוץ היומיומי בחיינו, המאמץ להשיג ולכבוש יעדים, משכיחים מאתנו לפעמים, את הפרטים הקטנים, שלמענם באמת שווה להיות ולחיות. "מתי בפעם האחרונה" נוגע בגעגוע הזה".

## מיקומי שיא

## רשימת השמעה

## ביקורות

השיר זכה לביקורת חיובית מצד יוסי חרסונסקי: "נעם חורב לקח אלוזיות ממקורות שונים ("אהבנו כמו ילדים" מפוליקר, "מתי בפעם האחרונה" – מתיסלם) וניקז אותם לתוך הטקסט, מעין חיזוקים ל"אמרו את זה לפני". ריטה שרה את התובנה תחילה כמעט בלחישה, נעה בנתיב מלודי קצבי ידידותי למשתמש, שמקדם את ההתרגשות ומוביל אותה מאיפוק בתחילת השיר לשיא הדרמה האישית במעלה המנעד הקולי. חלוקת האנרגיות מקבלת חיזוק בעיבוד האפקטיבי המטעין את השיר בצלילים המעוררים געגוע של אמת (קטע צלילי המיתרים המהורהר בסיום) זוהי ריטה ששרה את רחשי ליבה הכי קרוב לעצמה, לאמת שלה".

## קישורים חיצוניים

* 
* מתי בפעם האחרונה באתר Spotify

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:שירים שהופקו על ידי תומר בירן
קטגוריה:שירים על געגוע
קטגוריה:שירים על זמן
Amazon Go

**Amazon Go** היא רשת חנויות נוחות אמריקאית, חברה בת של ענקית המסחר המקוון אמזון. לרשת 27 סניפים נכון לשנת 2020 כולם בארצות הברית (בניו-יורק, סיאטל, שיקגו וסאן-פרנסיסקו).

חנויות הרשת אוטונומיות בחלקן, כשהלקוחות לא נדרשים לעבור אצל הקופאית או להשתמש בקופה בשירות עצמי . החנות הראשונה של אמזון גו נפתחה ב-5 בדצמבר 2016 לעובדי אמזון, ולציבור ב-22 בינואר 2018.

## טכנולוגיה
על פי סרטון שיווקי שפרסמה אמזון, הטכנולוגיה שבסיס החנות משתמשת בכמה שיטות, ובהן ראיית מחשב, למידה עמוקה וחיישנים, במטרה למכן חלק ניכר משלבי הרכישה והתשלום הקשורים לעסקה הקמעונאית. קונספט החנות נתפס כמהפכני וככזה המייעל את חוויית הלקוח. עם זאת, הוא נתקל בבעיות שונות, דוגמת מקרים בהם ילדים מעבירים פריטים ממקום למקום, וכן לקוחות בעלי מבנה גוף דומה.

על הלקוחות להוריד את אפליקציית Amazon Go לסמארטפונים שלהם, ולקשרה לחשבון אמזון שלהם, עוד בטרם הם קונים בחנות. האפליקציה מאפשרת למשתמשים להוסיף אנשים נוספים לחשבון שלהם, כך שילדים ובני זוג יוכלו להשתמש באותו חשבון.

השיטה עובדת כך: בתקרת החנות מוצבות מצלמות ועל המדפים חיישני משקל, במטרה להבין אילו פריטים נלקחו. כאשר לקוח מוריד פריט מהמדף, הוא מתווסף לעגלה הווירטואלית שלו, ואם הוא מחזיר אותו למדף, הוא יורד גם מהעגלה הווירטואלית.

## חנויות
בדו"ח על פתיחת הרשת בוול סטריט ג'ורנל כי החנות הראשונה שנפתחה הייתה אחת משלוש שאמזון תכננה לפתוח, וכל אחת מהן בפורמט שונה. באוקטובר 2016 דיווח הביזנס אינסיידר כי אמזון מתכננת לפתוח עוד 2,000 סניפים חדשים של הרשת בתוך עשור. בתגובה הפריכו דוברי אמזון את הדיווח, וטענו כי החברה עדיין לומדת את התחום. עם זאת, הביזנס אינסיידר צדק כשפרסם כי החברה תפתח 20 חנויות בשנתיים הראשונות.

החנות הראשונה של אמזון נפתחה לקהל הרחב ב-22 בינואר 2018. בנוסף למותגים שונים, מוכרת החברה גם רבים ממותגי הבית שלה, כמו 365 ו-Wickedly Prime.

בספטמבר 2018 פרסמה בלומברג כי אמזון שוקלת פתיחת עד 3,000 סניפים של הרשת ברחבי ארצות הברית עד שנת 2021.

## ראו גם
* אבטלה טכנולוגית

## קישורים חיצוניים

* 

## הערות שוליים

קטגוריה:ראייה ממוחשבת
Go, Amazon
קטגוריה:סיאטל: חברות
יחסי דרום אפריקה – שווייץ

**יחסי דרום אפריקה–שווייץ** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת דרום אפריקה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין רפובליקת דרום אפריקה לבין הקונפדרציה השווייצרית הם יחסים טעונים וקרובים. דרום אפריקה מהווה פרטנרית אסטרטגית של שווייץ והיא אחת החשובות ביותר בכל יבשת אפריקה.

לאחר ההגעה של השווייצרים הראשונים לדרום אפריקה, במחצית השנייה של המאה התשע עשרה, קשרי המסחר שבין שתי המדינות התפתחו במהירות והדבר תרם באופן משמעותי לכלכלת דרום אפריקה. שווייץ לעולם לא הטילה סנקציות על דרום אפריקה בשום שלב של משטר ששרר בה.

בשנת 1887 הוצב לראשונה הקונסול השווייצרי הראשון בפרטוריה, בירת המדינה. בשנת 1916 נפתחה קונסוליה נוספת במדינה בעיר קייפטאון. הקונסוליה השווייצרית בפרטוריה שודרגה למעמד שגרירות בשנת 1952 במהלך משטר האפרטהייד ששרר בדרום אפריקה.

הסוכנות השווייצרית לפיתוח ושיתוף פעולה נעשתה פעילה בדרום אפריקה במהלך השלב האחרון של האפרטהייד במדינה, כאשר הוא נעשה מרוכך מאוד, בין 1990 ל-1994, ותרמה ליצירת המערכת הפוליטית החדשה במדינה כלא אלימה במידת האפשר. שווייץ תמכה בעבודתה של הוועדה הדרום אפריקאית לפיוס ולאמת (TRC).

שווייץ לעולם לא השתתפה בחרם שהוביל ארגון האומות המאוחדות על דרום אפריקה, אך כן השקיפה על האמברגו שהוטל על דרום אפריקה. כתוצאה מכך, בשנת 2002 התמודדו מספר בנקים שווייצרים עם תביעה בסך 50 מיליארד דולר בארצות הברית על תמיכה בגזענות ובמשטר האפרטהייד. הבנקים השווייצריים הכחישו בתוקף את ההאשמות.

## נציגויות דיפלומטיות
* דרום אפריקה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. דרום אפריקה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בדרום אפריקה בדרג השגרירות באמצעות שגרירות רשמית שהיא מחזיקה בפרטוריה, בירת המדינה. שווייץ מיוצגת בדרום אפריקה גם בדרג הקונסולרי באמצעות קונסוליה רשמית שהיא מחזיקה בקייפטאון, בירת המדינה.

## שווייצרים בדרום אפריקה
הקהילה השווייצרית בדרום אפריקה מנתה בשנת 2017, על פי הלשכה השווייצרית המרכזית לסטטיסטיקה, שמונת אלפים ארבע מאות שישים ושמונה איש. נתון זה הופך את הקהילה לגדולה ביותר בכל יבשת אפריקה שמהווה גם חצי מכמות השווייצרים במדינה.

## קישורים חיצוניים
* Bilateral relations Switzerland–South Africa, אתר משרד החוץ של שווייץ
* The Swiss Confederation, אתר משרד החוץ של דרום אפריקה

## הערות שוליים

קטגוריה:ערכים ללא קטגוריות פיזיות - יחסי חוץ
רגע של פזיזות

**רגע של פזיזות** (באנגלית: **The Reckless Moment**) הוא סרט מלודרמה ופשע אפל אמריקאי משנת 1949 בבימויו של מקס אופולס, עם ג'ואן בנט וג'יימס מייסון בתפקידים הראשיים.

התסריט מבוסס על הסיפור The Blank Wall של אליזבט סנקסי הולדינג . ב-2001 הופק הסרט The Deep End המבוסס על אותו סיפור.

זה היה הסרט האחרון אותו ביים מקס אופולס לפני שחזר לצרפת. בתחילה הסרט לא הוערך על ידי מבקרים אבל בשנים האחרונות הוא הוערך מחדש ונחשב כאחד הסרטים הבולטים של אופולס.

הסרט צולם באי בלבואה  ובלוס אנג'לס.
## תקציר העלילה
לוסיה הרפר (ג'ואן בנט) גרה עם בתה ביאטריס ("בי") (ג'רלדין ברוקס) ובנה דייוויד באי בלבואה, על חוף הים דרומית ללוס אנג'לס. בעלה נמצא רוב הזמן בעסקים באירופה והיא למעשה מנהלת את המשפחה. הבת בי לומדת בבית ספר לאמנויות בלוס אנג'לס ולוסיה מגלה שהיא מנהלת יחסים עם גבר מבוגר בעל עיסוקים מפוקפקים בשם טד דרבי (שפרד סטרודוויק).

לוסיה נוסעת ללוס אנג'לס, נפגשת עם דרבי ומתעמתת אתו בדרישה שיפסיק להיפגש עם בי. הוא מוכן לעשות זאת תמורה תשלום. לוסיה חוזרת לבלבואה, מוסרת זאת לבתה ואוסרת עליה להיפגש עם דרבי. בי לא מאמינה לה וריב פורץ ביניהן. בלילה מתחמקת בי לפגישה עם דרבי על החוף בבית סירה ליד הבית. הוא מודה שדרש כסף והיא חובטת בו ובורחת. דרבי נופל, נתקל בעוגן ונהרג. לוסיה מחפשת את בי שחוזרת נסערת ומסתגרת בחדרה. לוסיה יוצאת החוצה עם פנס ולא מוצאת דבר. רק בבוקר היא מגלה את גופתו של דרבי, מטעינה אותו על סירת המוטור שלה וזורקת אותו על החוף במרחק כמה קילומטרים. היא לא מגלה זאת לבי.

המשטרה מגלה את הגופה ומתחילה מיד בחקירה. הם חוקרים חקירה שטחית את בני המשפחה. לבית גבר בשם מרטין דונלי (ג'יימס מייסון). דונלי הוא שותף לעבריין בשם נייג'ל (רוי רוברטס). דרבי היה חייב לנייג'ל כסף ונתן לו כערבות את מכתביה של בי לדרבי. כעת דורש דונלי מלוסיה 5,000 דולר תמורת המכתבים האלה.

לוסיה אובדת עצות, אין לה את הכסף הזה אבל אם יתגלו המכתבים למשטרה יהיה ברור שבי קשורה לרצח. היא מנסה כל הזמן להתחמק ודונלי מתחיל להתאהב בה. הוא מוכן לוותר לה על חלקו בסחיטה אבל שותפו נייג'ל הוא אלים ואינו מוכן לוותר. הוא מגיע לביתה של לוסיה ומאיים עליה. באותו הזמן מגיעה למקום דונלי, מתעמת עם נייג'ל וחונק אותו למוות.

הם מעמיסים את הגופה למכוניתו של דונלי ולוסיה נוסעת אחריו. בדרך מתהפך דונלי ונמחץ למוות. לפני מותו הוא אומר לשוטרים שהוא רצח את דרבי.

## קישורים חיצוניים

*קדימון לרגע של פזיזות, באתר יוטיוב
*רגע של פזיזות, באתר TCM
קטגוריה:סרטי 1949
קטגוריה:סרטים באנגלית
קטגוריה:סרטים אמריקאיים
קטגוריה:סרטי שחור-לבן אמריקאיים
קטגוריה:סרטים אפלים
קטגוריה:סרטים מבוססי סיפורים קצרים
קטגוריה:סרטי קולומביה
קטגוריה:סרטי פשע אמריקאיים
קטגוריה:סרטי מקס אופולס
נמל התעופה הבין-לאומי בוזמן ילוסטון

**נמל התעופה הבינלאומי בוזמן ילוסטון** (באנגלית: **Bozeman Yellowstone International Airport**) (לשעבר שדה התעופה גלטין) ממוקם בבלגרד, 13 ק"מ צפונית־מערבית לבוזמן, במחוז גלטין, מונטנה. הנמל שבבעלות רשות שדות התעופה של גלטין הפך בשנת 2013 לנמל התעופה העמוס ביותר במונטנה.

מהרישומים של רשות התעופה הפדרלית עולה כי ב-2013 עברו בנמל התעופה 442,788 נוסעים, 434,038 נוסעים בשנת 2012 ו-397,870 נוסעים בשנת 2011.

## היסטוריה
בשנת 2011 נפתח טרמינל הנוסעים שתוכנן על ידי פרוג ולנון אדריכלים. השיפוץ כלל הרחבה של הטרמינל והוספה של שלושה שערי עלייה למטוס וחנויות. המשרד תכנן הרחבות ושיפוצים שבוצעו בשנים 1995 ו-1997.

שמו של שדה התעופה גאלטין שונה לנמל התעופה הבינלאומי של בוזמן ילוסטון בסוף 2011 כדי לקשר אותו לפארק הלאומי ילוסטון. טיסות בינלאומיות מופעלות מאז 2012, לאחר שנפתח ב-1 ביולי מתקן של סוכנות המכס והגנת הגבולות. הפרויקט מומן בשיתוף עם חברת BBA תעופה ומועדון הסקי ילוסטון. בשנת 2013 עקף נמל התעופה בוזמן ילוסטון את נמל התעופה בילינגס לוגן כנמל התעופה העמוס ביותר במונטנה.

## מתקנים
שמאל|ממוזער|פנים הטרמינל
[ממוזער|מטוס [בומברדייה CRJ700 של חברת דלתא קונקשיין  בנמל התעופה, הר ברידגר ברקע.]]
נמל התעופה משתרע על פני 10.04 קמ"ר בגובה  מעל פני הים.

## קישורים חיצוניים

* 

## הערות שוליים

קטגוריה:מונטנה: שדות תעופה
Fallin'

"****" הוא שיר של הזמרת-יוצרת האמריקאית אלישה קיז מתוך אלבום האולפן הבכורה שלה משנת 2001, Songs in A Minor. הוא יצא לאור כסינגל הראשון מ-Songs in A Minor ב-2 באפריל 2001. נכתב והופק על ידי קיז, "" נחשב לשיר החותם שלה.

"" השיג הצלחה עולמית והגיע למקום הראשון בבילבורד הוט 100 האמריקני ובחמישייה המובילה במספר מדינות. הוא היה אחד הסינגלים הנמכרים ביותר בשנת 2001. בשנת 2009, "" נבחר לשיר ה-29 המצליח ביותר של שנות האלפיים, על שירי העשור בילבורד הוט 100. היא זכתה בשלושה פרסי גראמי בשנת 2002, כולל שיר השנה, שיר R&B הטוב ביותר והביצוע הנשי הטוב ביותר בקטגוריית R&B והיה גם מועמד הקלטת השנה.

## רשימת השמעה
# "" (גרסת רדיו) – 3:16
# "" (גרסת אלבום) – 3:30
# "" (רמיקס) – 4:15
# "" (רמיקס ,w/o ראפ) – 3:35
# "" (רמיקס של קטע כלי) – 4:15
# "" (וידאו)

## תארים ומכירות

## הגרסה של ריטה ורד בנד

גרסת הכיסוי של ריטה ורד בנד עובדה על ידי גל תורן, דוד קלמס ויונתן גלילה, בוצע לראשונה בתוכנית המופע של רד ודביר ויצא כסינגל ב-8 ביולי 2015.

השיר מצורף כבונוס לאלבום "ריטהאוסף" בפלטפורמות הדיגיטליות.

### רקע
בצאת הסינגל סיפר רד אורבך על שיתוף הפעולה עם ריטה: "המפגש עם ריטה לא היה דומה לשום דבר אחר. האנרגיות, החום והגונדי גרמו לי להסתכל על החיים אחרת".

### מיקומי שיא

### רשימת השמעה

### ביקורות
השיר ספג ביקורת חיובית מצד יוסי חרסונסקי: "היא בחרה במשימה ראויה ליכולות שלה, אם כי רוקנה אותו מהאוריינטציה הבלוזית שקית בביצוע של אלישה קיז. העיבוד טען את השיר ברוק".

ביקורת חיובית נוספת הגיע מצד בן שלו: "הקאבר של ריטה ו"רד בנד", לעומת זאת, מצויד במקדם כיף גבוה, כמו שצריך בעסקי הקאברים נטולי היומרה. גיל תורן ודודוש קלמס, שהפיקו את השיר, הוציאו אותו לחלוטין מאזור בלדת האר־אנ'־בי, הגבירו את הקצב פי שניים או שלושה, הציבו בקדמת המיקס גיטרות וקלידים בווליום גבוה ונוצץ והניחו את "Fallin'" בנקודה המוצלחת שבה רוק פופיסטי נושק להיי־אנרג'י. דונה סאמר הייתה הופכת את הקאבר הזה לחזיז היסטרי, אבל גם הזמרת שנטען כי היא ריטה עושה עבודה טובה".

## קישורים חיצוניים

* 

## הערות שוליים

קטגוריה:שירי 2001
קטגוריה:סינגלי בכורה מ-2001
קטגוריה:סינגלים מ-2015
קטגוריה:שירי אלישה קיז
קטגוריה:שירי ריטה
קטגוריה:שירים באנגלית
קטגוריה:בלדות משנות ה-2000
קטגוריה:בלדות נשמה
קטגוריה:בלדות R&B עכשוויות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי פרס גראמי לשיר השנה
יחסי דרום סודאן – שווייץ

**יחסי דרום סודאן–שווייץ** הם היחסים הדיפלומטיים הרשמיים שבין **[[דרום סודאן|הרפובליקה של דרום סודאן]]** לבין **[[שווייץ|הקונפדרציה השווייצרית]]**.

## היסטוריה
הרפובליקה של דרום סודאן והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, היחסים שבין שתי המדינות הם "יחסים טובים וידידותיים המתמקדים בשיתוף פעולה הומניטרי ובשימור השלום במדינה".

שווייץ לקחה חלק פעיל במגעים ובתהליכים שנערכו בדרום סודאן כחלק מהסכם השלום בסודאן ב-2005, אשר היה צעד בדרך למשאל העם על עצמאות דרום סודאן ב-2011.

שווייץ הכירה במדינה הצעירה של דרום סודאן יחד עם כל הקהילה הבינלאומית ביולי 2012. החל מ-2012, דרום סודאן מחזיקה נציגות בז'נבה שהואמנה גם על שווייץ כשגרירות. האינטרסים השווייצריים בדרום סודאן מיוצגים דרך השגרירות השווייצרית באדיס אבבה (אתיופיה). מאז 2006, שווייץ מחזיקה משרד שיתוף פעולה בבירת המדינה, ג'ובה. מספר פגישות רמות דרג נערכו בין שתי המדינות בפורומים בינלאומיים שונים.

## נציגויות דיפלומטיות
* שווייץ אינה מיוצגת בדרום סודאן, הן בדרג השגרירות והן בדרג הקונסולרי. שווייץ מיוצגת בדרום סודאן באמצעות משרד ייצוגי שהיא מחזיקה בג'ובה, בירת המדינה. שווייץ האמינה את שגרירותה שבאדיס אבבה, בירת אתיופיה הסמוכה, על דרום סודאן.
* דרום סודאן אינה מיוצגת בשווייץ, הן בדרג השגרירות והן בדרג הקונסולרי. דרום סודאן האמינה את נציגותה שבז'נבה לארגונים בינלאומיים גם על שווייץ.

## קישורים חיצוניים
* Bilateral relations Switzerland–South Sudan, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
סרגיי שנורוב

**סרגיי ולדימירוביץ' שנורוב** (ברוסית: **Серге́й Влади́мирович Шну́ров**; נולד ב-13 באפריל 1973) הוא מוזיקאי וכותב שירים רוסי, הידוע בכינויו "שנור" (חבל), מלהקת הסקא-פאנק "לנינגרד" שהקים בשנת 1997 והיה הסולן שלה עד סוף 2008. בדצמבר 2008 התפרקה הקבוצה (התאחדה מחדש בשנת 2010) ושנור עם כמה מחבריה הקים את "רובל".

שלושה משיריו של שנור הופיעו בפסקול הסרט **[[הכל מואר (סרט)|Everything Is Illuminated]]**: כוכב רוקנרול (*Звезда рок-н-ролла*), איש פראי (*Дикий мужчина*), וילד קטן (*Маленький мальчик*). שנורוב הלחין מוזיקה לסרטים רבים אחרים, כולל סרט הקאלט הרוסי *בומר* וסרט ההמשך שלו.

מבקר האמנות ארטיום רודנריוב חושב שהקהל העיקרי של שנורוב הם פקידים הזקוקים למישהו כדי לתעל את התוקפנות שלהם. מרבית שיריו משתמשים באופן מוגזם במילים מגונות וקללות ויש להם קומפוזיציה מאוד פשוטה ובכך ממלאים פונקציה זו, כך לדבריו.

בשנת 2016 דיווח שנורוב על ההכנסה הגבוהה ביותר בקרב הזמרים ברוסיה (11 מיליון דולר). בשנת 2017 הופיע על שער מגזין פורבס.

בשנת 2018 הוא גילם את תפקיד אבי הגיבורה בסרט **[[אני מרזה (סרט)|אני מרזה]]**. ביוני 2020 מונה למפיק הראשי של ערוץ RTVi. בשנת 2021 השתתף בסרט האמריקאי "*Nobody*" בכיכובו של בוב אודנקירק. לפי סטניסלב ברצקי, שנורוב הסכים להשתתף בצילומי סרטו "בראט 3".

## חייו האישיים
יש לו בת בשם סיהם סרפינה שנורוב, ובן בשם אפולון שנורוב.

## קישורים חיצוניים

* סרגיי שנורוב, באתר פורבס

## הערות שוליים

קטגוריה:זוכי פרס ניקה
קטגוריה:מנחי טלוויזיה רוסים
קטגוריה:מוזיקאים רוסים
קטגוריה:רוסים שנולדו ב-1973
The First Vision

**The First Vision** (בעברית: **החיזיון הראשון**) הוא אלבום הווידאו הראשון של הזמרת-יוצרת האמריקאית מריה קארי, אשר יצא לאור ב-20 במרץ 1991, על ידי חברת התקליטים קולומביה רקורדס. אלבום הווידאו מכיל אוסף של קליפים, הופעות חיות וקטעי מאחורי הקלעים של הקלטות ויצירת אלבום הבכורה שלה.

האלבום הופץ במקור בפורמט VH1 אבל בשנת 2004 הוא הופץ ביפן בפורמט די וי די.

## רקע
אלבום הווידאו כולל את כל ארבעת הקליפים הראשונים של מריה, גרסת הופעה חיה לשיר "Vanishing", קטעים מתוך השיר "There's Got to Be a Way", קאבר בהופעה חיה לשיר "" של הזמר בן אי קינג ואף תיעוד של הפעם הראשונה בה קארי נחשפה לעיני התקשורת.

גרסת הדי וי די של אלבום הווידאו כוללת גם הופעות חיות לשירים "Love Takes Time" ו-"Vision of Love".

במהלך הקטעים מאחורי הקלעים נראית קארי מתכוננת להופעה ב-SNL, אותה ביחד עם החבר שלה טריי לורנז, אותה מבצעת קאברים לשירים של חמישיית הג'קסונים וראיונות שלה בהם היא מדברת על החלומות שלה, על המוזיקה שלה ועל חייה האישיים.

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-1991
קטגוריה:אלבומי וידאו של מריה קארי
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת קולומביה רקורדס
עונת 2005/2006 בליגת כדורגל נשים

**עונת 2005/2006 ב[[ליגת העל בכדורגל נשים|ליגת כדורגל נשים]]** הייתה העונה ה-8 של ליגות כדורגל הנשים בישראל תחת אחריות הההתאחדות לכדורגל בישראל. 

הליגה הסדירה כללה 18 קבוצות שחולקו בשלב הראשון לשתי ליגות אזוריות (צפון ודרום). בכל מחוז נערך סיבוב אחד של משחקים (8 מחזורים) כשארבע הראשונות מכל מחוז עולות לפלייאוף העליון והשאר משחקות בפלייאוף התחתון. לפני תחילת הפלייאוף איפסו את הנקודות. בפלייאוף העליון שיחקו שני סיבובים (14 מחזורים) ובפלייאוף התחתון סיבוב אחד (9 מחזורים). עקב הבדלי הרמות הגדולים בין הקבוצות ומספר הקבוצות הגדל הוחלט בעונה זו כי מהעונה הבאה תוקם ליגת נשים שנייה. כיוון שהיו גם הבדלי רמות בין המחוזות השונים הוחלט כי שתי הקבוצות שיסיימו אחרונות בפלייאוף העליון וארבע הקבוצות שיסיימו אחרונות בפלייאוף התחתון ירדו בסוף העונה לליגה השנייה.

מ.כ. רמת השרון סיימה כאלופת המחוז הצפוני.
מכבי חולון סיימה כאלופת המחוז הדרומי.
מכבי צור שלום ביאליק זכתה באליפות הפלייאוף התחתון.

מכבי חולון, אלופת העונה הקודמת, הגנה על תוארה וזכתה באליפות בפעם השלישית בתולדותיה.

קבוצות בנות הדר יוסף ועירוני בת ים מהפלייאוף העליון וקבוצות בית"ר ירושלים, הכח עמידר רמת גן, בית"ר באר שבע ובנות בית שאן מהפלייאוף התחתון ירדו לליגה השנייה.

## טבלאות הליגה הסדירה בסיום העונה
### מחוז צפון

### מחוז דרום

## טבלת הליגה בסיום הפלייאוף

### פלייאוף עליון

### פלייאוף תחתון

## ראו גם
* גביע המדינה בכדורגל נשים 2005/2006

## קישורים חיצוניים
* ליגת נשים 06–2005, יושב קרוב לצלחת - ערן ר. - בלוג באתר ישרא-בלוג.

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2005
קטגוריה:תחרויות כדורגל ב-2006
קטגוריה:2005 בישראל: כדורגל
קטגוריה:2006 בישראל: כדורגל
יקטרינה הגדולה (סדרת טלוויזיה, 2015)

**יקטרינה הגדולה** (ברוסית: **Вели́кая**; מילולית: "הגדולה") היא סדרת טלוויזיה רוסית משנת 2015 בכיכובן של יוליה סניגיר ויליזבטה בויארסקאיה בתפקיד יקטרינה הגדולה, כשסניגיר גילמה אותה בעונה הראשונה ובויארסקאיה עשתה זאת בעונה השנייה. הסדרה שודרה בנובמבר 2015 בערוץ הראשון של רוסיה ונועדה להוות תחרות לסדרה המקבילה של רשת רוסיה 1, "יקטרינה".

## עלילה
הסדרה מגוללת את סיפורה של יקטרינה הגדולה למן הרגע שהגיעה לרוסיה ככלתו החדשה של פיוטר השלישי ועלייתה לכס המלוכה הרוסי.

## שחקנים ודמויות

## הפקה
### צילומים
הצילומים נערכו מדצמבר 2013 עד אוגוסט 2014 בסנקט פטרבורג ובמחוז לנינגרד (כולל במבצר הפטרופאבלי, ארמון קונסטנטין, גטצ'ינה ואולפני לנפילם).

במקור צוות ההפקה תכנן לעבוד על תסריטים לעונה השנייה והשלישית, שנועדו לספר את חיי הקיסרית בשנים 1762–1775 ובין 1775 ל-1796, בהתאמה. אך הסדרה ירדה בשל ירידה בנתוני הרייטינג.

צילומי העונה השנייה עם בויארסקאיה נערכו בקיץ 2022.
## פרסים ומועמדויות

## ראו גם
* **[[יקטרינה (סדרת טלוויזיה)|יקטרינה]]**, גרסת הטלוויזיה של רשת רוסיה 1 משנת 2014.

## קישורים חיצוניים
* 

* "יקטרינה הגדולה", באתר הערוץ הראשון
* הטריילר הרשמי ביוטיוב

## הערות שוליים

קטגוריה:סדרות דרמה המשכיות
קטגוריה:סדרות דרמה פוליטיות רוסיות
קטגוריה:סדרות דרמה רוסיות
קטגוריה:יקטרינה השנייה, קיסרית רוסיה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות בסנקט פטרבורג